Avropa XX yüzilliyin 20-30-cu illərində
məğlub dövlətlərdən alınmalı olan təzminatların ödənilməməsi də Fransanın maliyyə vəziyyətini daha da ağırlaşdırdı.
Ölkəni bu ağır iqtisadi böhrandan qurtarmaq istəyən hökumət müttəfiqlərinin razılığını almadan Belçika qoşunları ilə bərabər 1923-cü ildə Almaniyanın Rur sənaye bölgəsinə hərbi müdaxilə etdi. Müttəfiq dövlətlərin kəskin narazılığına səbəb olan Rur böhranında Fransanın geri addım atması hakimiyyətin onsuz da zəif olan dayaqlarını sarsıtdı.
Rur böhranının səbəb və nəticələrini təhlil edin.
1920-ci illərin ikinci yarısında ölkə iqtisadiyyatı xeyli inkişaf etdi. Lakin 1929-1933-cü illərin böyük böhranı Fransadan da təsirsiz ötüşmədi.
Avropanı bürüyən faşist təşkilatlarının fəaliyyəti 30-cu illərdə Fransada güclənməyə başladı. Ancaq onların 1934-cü ildə təşkil etdikləri qiyam uğursuzluqla başa çatdı.
Faşizm təhlükəsinə qarşı əzəli rəqiblər - sosialist, kommunist və radikalların 1935-ci ildə qurduqları Xalq cəbhəsi* bloku növbəti il parlament seçkilərində qalib gəldi. Xalq cəbhəsi
hökumətləri dövründə dövlətin iqtisadi-sosial həyata müdaxilələri artırıldı, faşist təşkilatları qadağan olundu. Sosial və iqtisadi sahədə aparılan islahatlar nəticəsində vergi və təhsil sistemində bir sıra addımlar atıldı.
Xalq cəbhəsi
müxtəlif siyasi qüvvələrin və xalq kütlələrinin vahid düşmənə qarşı geniş koalisiya şəklində təşkilatlanma formasıdır. İlk belə təşkilatlar XX yüzilliyin 30-cu illərində müxtəlif yönümlü siyasi partiyaların və vətəndaşların qüvvəsini faşizmə qarşı mübarizədə toplamaq məqsədilə Fransa və İspaniyada meydana gəlmişdir.
Xalq cəbhəsi blokunda təmsil olunan partiyalar arasında əvvəlcədən mövcud olan ixtilaflar daxili və xarici siyasət sahəsində görülən tədbirlərdə fikir ayrılıqlarını daha da şiddətləndirdi. Bütün bunlar blokun dağılmasına səbəb oldu.
XX yüzilliyin 20-30-cu illərində ABŞ, Böyük Britaniya və Fransanın xarici siyasi xətlərini müqayisə edin.