1978-ci ilin sentyabrında inqilabın ikinci mərhələsi başladı. Bu dövrdə inqilabda ruhanilərin rolu artdı. Hərəkata sürgündə olan Ayətullah Musəvi Xomeyni rəhbərlik edirdi. Şah 1979-cu ilin yanvarında İranı tərk etdi. Fevralda Ayətullah Xomeyni Parisdən Tehrana qayıtdı. İnqilab qalib gəldi. 1979-cu ilin aprelində İran İslam Respublikası elan edildi. Bununla da inqilabın milli-demokratik istiqamətdə inkişafının qarşısı alındı.
İslam inqilabından sonra şah hakimiyyətini müdafiə etdiyi üçün ABŞ ilə münasibətlər pisləşdi. ABŞ İranla sərhəd problemləri olan İraqı 1980-ci ildə onunla müharibəyə təhrik etdi. SSRİ və ərəb ölkələri də İraqa kömək edirdi. 1988-ci ilə qədər davam edən müharibə BMT-nin vasitəçiliyi ilə başa çatdı. Qalibi olmayan bu müharibədə milyondan çox insan həlak olmuşdu.
Xomeyninin Fransa polisinin müşayiəti ilə İrana qayıtması
İRAN KONSTİTUSİYASININ
152-ci MADDƏSİ
İnqilabdan sonra İran İslam
Respublikasında siyasət.
İran xarici siyasəti hər cür xarici hakimiyyətin rədd edilməsi, tam müstəqilliyin qorunması, bütün müsəlmanların hüquqlarının müdafiə edilməsi və hegemon böyük güclərdən asılı olmamaq prinsipləri üzərində qurulmuşdur.
Konstitusiyanın bu maddəsi ilə İranın Ermənistanla yaxın əməkdaşlığı necə ziddiyyət təşkil edir?
Müasir dövrdə İran iqtisadiyyatının neft amilindən asılı olması ölkə rəhbərliyi üçün qeyri-neft məhsullarının istehsal və ixracını artırmaq siyasətini əsas məqsədə çevirmişdir. ABŞ və bəzi Qərbi Avropa dövlətləri tərəfindən İrana qarşı tətbiq edilən iqtisadi embarqo ölkə iqtisadiyyatının inkişafı üçün əsas maneələrdən
“Traktor” futbol
komandasının
emblemi
biridir. Milli ayrı-seçkilik siyasətinin davam etməsi ölkənin daxili vəziyyətində müxtəlif vaxtlarda gərginləşməyə səbəb olmuşdur. Dünyanın ən böyük tərəfdar kütlələrindən birinə malik olan Təbrizin “Traktor” futbol komandasının oyunları zamanı şüarların səslənməsi milli ayrı-seçkilik siyasətinə dinc etiraz forması mahiyyəti daşıyır.
2006-cı ildə İranın nüvə proqramını elan etməsi ABŞ-nin təşəbbüsü ilə BMT-nin ona iqtisadi sanksiya tətbiqinə səbəb oldu. Ölkədəki iqtisadi problemlər sosial gərginliyi artırdı. İslahat tələbləri yüksəlməyə başladı. 2015-ci ildə əldə edilmiş razılaşmalar nəticəsində iqtisadi embarqo yumşaldıldı. Lakin ölkədə sosial-iqtisadi problemlər vaxtaşırı olaraq narazılıqları gücləndirirdi.
Traktor klubunun azərkeşləri
Türkiyə və İranda baş verən mühüm hadisələrlə bağlı sinxron cədvəl tərtib edin.