Yapon ordusu Çin kəndində
1931-ci ildə yaponlar Çinə hücuma başladılar və qısa zaman ərzində bütün Şimali-şərqi Çini özlərinə tabe etdilər. 1932-ci ildə faktiki olaraq Yaponiyanın nəzarəti altında olan Mançjou-Qo dövlətinin yaradıldığı elan edildi. Qərb ölkələri tərəfindən Yaponiyanın Çindəki təcavüzkarlıq siyasətinin pislənməsi onun 1933-cü ildə Millətlər Cəmiyyətindən çıxmasına gətirib çıxardı.
1937-ci ilin yayında Yaponiya Çinə genişmiqyaslı hücuma başladı. Şimali və Mərkəzi Çində fəal hərbi əməliyyatlar aparan yaponlar tezliklə Çinin Nankin, Şanxay kimi iri şəhərlərini ələ keçirdilər. Bununla yanaşı, 1938-ci ildə SSRİ torpaqlarına, 1939-cu ildə Monqolustana hücüm etmək istəsələr də, bu hücumlar nəticəsiz qaldı.
Şimali-şərqi Çini tutan Yaponiya bu ərazini imperiyasına qatmadı və burada “müstəqil” Mançjou-Qo dövləti yaratdı. Yaponiyanın bu addımını necə qiymətləndirərsiniz?
II Dünya müharibəsi başlanana qədər Yaponiyanın işğal etdiyi əraziləri kontur xəritədə işarələyin.