21
DÜNYA ÖLKƏLƏRİ İKİNCİ DÜNYA MÜHARİBƏSİNDƏN SONRA
HİNDİSTAN, PAKİSTAN VƏ ƏRƏB ÖLKƏLƏRİ
Kəşmir münaqişəsi, ərəb-İsrail münaqişəsi, Altıgünlük müharibə, “Neft şoku”, Kemp-Devid
sazişi, İran-İraq müharibəsi, Körfəz müharibələri, Vaşinqton sazişi
Cənubi və
Mərkəzi Asiya
HİNDİSTAN
İkinci dünya müharibəsi dünyanın sonrakı siyasi vəziyyətinə böyük təsir göstərdi. Bu, müstəmləkəçilik sahəsində xüsusilə müşahidə edildi. Həmin ərazilərdə xalqların azadlıq mübarizəsi gücləndi. Müstəmləkə imperiyaları dağıldı və dünyanın müxtəlif bölgələrində müstəqil dövlətlər yarandı. Lakin bu xalqlar sülh və sabitliyə, iqtisadi inkişafa tam nail ola bilmədi. Müstəmləkə dövründən qalma problemlər yeni dini, etnik və siyasi münaqişələrə səbəb oldu.
İkinci dünya müharibəsində İngiltərə hökumətinin hindistanlı əsgərləri cəbhəyə göndərməsi milli azadlıq hərəkatını gücləndirdi. Hind milli azadlıq hərəkatının lideri Mohandas Qandi müstəmləkəçilərə qarşı dinc
Mohandas Qandi
mübarizə kampaniyasını elan etdi. İngiltərə hökuməti müharibədən sonra islahatlar keçirməyi vəd edərək bu mübarizəni dayandırmaq istəyirdi. Lakin islahatlarda Hindistana müstəqillik verilməsi nəzərdə tutulmurdu. İngiltərə hökuməti eyni zamanda ənənəvi siyasətindən istifadə edir, milli azadlıq hərəkatını zəiflətmək üçün Hindistanın iki böyük