DÜNYA ÖLKƏLƏRİ İKİNCİ DÜNYA MÜHARİBƏSİNDƏN SONRA
Fransa ordusu ABŞ-nin İraqda apardığı “Səhrada tufan” adlı əməliyyatlarında yaxından iştirak etdi.
1994-cü ildə Ruandada baş verən vətəndaş müharibəsində hökumət qüvvələrinə Fransa hərbi yardım edərək bir milyona yaxın insanın soyqırımına məruz qalmasında iştirak etdi. Uydurma “erməni soyqırımı”nı əlində şüar edən fransız rəsmiləri Ruandadakı hadisələrə müdaxilə etməmək üçün BMT-də müzakirə olunan bütün təqdimatlardan “soyqırımı” ifadəsini çıxartmağa səy göstərdilər.
Ruanda hadisələri
Ruandada baş verən kütləvi qətliamları araşdırın.
2017-ci ildə keçirilən prezident seçkilərində Emmanuel Makron qalib gəldi. Prezidentin apardığı siyasət nəticəsində Fransada yanacaq qiymətlərinin artması və xalqın güzəranının pisləşməsi ilə kütləvi narazılıq artdı. Hökumətin tətbiqinə hazırlaşdığı yeni vergi islahatları “sarı yeləklilər” hərəkatına səbəb oldu. Ölkəni bürüyən bu hərəkatın qarşısını almağa çalışan fransız hökuməti bir müddət islahatların keçirilməsini gecikdirməyə məcbur qaldı.
ALMANİYA
İkinci dünya müharibəsinin nəticələri Almaniya üçün daha acınacaqlı oldu. Birinci dünya müharibəsinin sonunda Almaniya ərazilərini əlində saxlaya bilmişdisə də, İkinci dünya müharibəsi başa çatanda artıq dövlət kimi mövcud deyildi. Əraziləri müttəfiq dövlətlər tərəfindən işğal zonalarına bölünmüşdü. Almaniyanın taleyi
Almaniyanın işğal zonalarına bölünməsi
Böyük
Britaniya
ABŞ
Fransa
SSRİ
anti-Hitler koalisiyasına daxil olan dövlətlərin başçılarının müzakirələrinin əsas məsələsi olmuşdu. Potsdam konfransının qərarlarına əsasən Almaniya dörd yerə - ABŞ, Böyük Britaniya, SSRİ və Fransa işğal zonalarına bölündü. Həmin dövlətlərin rəhbərlərinin razılaşması nəticəsində sovet və qərb işğal zonaları arasında vətəndaşların və ticarət mallarının hərəkətinə ciddi nəzarət rejimi həyata keçirilməyə başlandı. Bu rejim yalnız Berlinə şamil olunmadı. Berlin ətrafında yaranan mübahisələr müttəfiqlər arasında fikir ayrılığına səbəb oldu. Yaranmış qarşıdurma Almaniyanın birləşdirilməsinə mane oldu.
Müharibədən sonra Almaniyanın parçalanmasının səbəblərini müəyyən edin.
Böyük Britaniya və Fransa qitədə güclü Almaniyanın olmasında maraqlı deyildi. Həmçinin zəif bir Almaniyanın olması ABŞ-nin Avropadakı maraqlarına zidd idi. ABŞ güclənməkdə olan Fransa qarşısında ona maneə olan bir Almaniyanın yaradılması üçün çalışırdı. ABŞ-nin təhriki ilə qərb işğal zonasında Almaniya dövlətinin yaradılmasını Böyük Britaniya və Fransa da dəstəklədi. Onlar Almaniyanı zəiflətmək planından əl çəkərək təzminat almağı dayandırdı. Beləliklə, qərb işğal zonasında 1949-cu ildə Almaniya Federativ Respublikasının əsası qoyuldu. SSRİ də dərhal öz işğal zonasında Almaniya Demokratik Respublikasını təsis etdi.