Qərbi Avropa XIX yüzilliyin birinci yarısında
Ölkədə kənd təsərrüfatı ilə yanaşı, toxuculuq, metallurgiya və digər sahələr də inkişaf etməkdə idi. Müəssisələrdə maşınlardan və digər texniki vasitələrdən istifadənin artması sənaye çevrilişinin başlanmasından xəbər verirdi. Buxar maşınlarından istifadə iri müəssisələrin təşkilinə şərait yaradırdı.
Fransanın maliyyə vəziyyətinin yaxşılaşdırılması hökumətin qarşısında duran ən əsas məsələlərdən biri idi. Ümumi vergilər artırılsa da, iri kapitaldan alınan vergi azaldılmışdı. Müharibələrin ilk vaxtlarında Avropa ölkələri ilə əlverişli ticarət müqavilələri imzalanmışdı. İdxal olunan mallar üzərində gömrük rüsumlarının artırılması ölkə sənayesini İngiltərə məhsullarının rəqabətindən qoruyurdu. Fransa hökumətinin 1806-cı ildə Böyük Britaniyaya qarşı tətbiq etdiyi “Qitə (kontinental) blokadası” öz bəhrəsini vermədi. Böyük Britaniyanın iqtisadi cəhətdən zəiflədilməsi
planları baş tutmadı. Əksinə, blokada Fransanın özünə və ondan asılı olan ölkələrə daha çox zərər verməyə başladı. Böhrandan əziyyət çəkən Avropa ölkələri fransız mallarını da idxal etmirdi. Çünki Fransada istehsal olunan mallar ingilis mallarına nisbətən baha və daha az keyfiyyətli idi. Blokada nəticəsində Fransanın iri liman şəhərlərinin fəaliyyəti pozulmuşdu. Ona görə də Fransa blokada siyasətində geri addım atmağa məcbur qaldı və İngiltərə ilə məhdud ticarətə icazə verdi. Buna səbəb həm də Fransadan asılı ölkələrin İngiltərə ilə gizli ticarətə davam etmələri idi.
XVIII yüzilliyin sonu XIX yüzilliyin əvvəllərində Fransa Avropa dövlətlərinə qarşı fasiləsiz müharibələr aparmışdı. Burada əsas məqsəd yeni ərazilər işğal etməklə yanaşı, Avropa, Yaxın Şərq, Afrika və Adriatik dənizində möhkəmlənməklə bütün dünyada aparıcı rola malik olmaq idi. Avropa dövlətləri Fransanın məkrli siyasətinə