HİROSİMADA SAĞ QALAN BİR SAKİNİN MƏKTUBUNDAN
“Tarix”. İstanbul, 2002
Səhər saat 8-ə qalmış yuxudan oyanmışdım... Qəflətən başımdan bir zərbə aldım və gözlərimin qarşısında hər yer qapqaranlıq oldu. ... Qaranlığın içərisində yalnız fırtına uğultusu eşidə bilirdim. Sonra görüntü çox aydın olmasa da, ətrafım işıqlandı və məşhər yerində olduğumu sandım. Qalın boz buludların arxasınca hər yer əvvəl mavi, sonra başqa rənglərə büründü... Üzləri tamamilə parçalanmış insanlar gördüm... Üzləri elə qorxunc şəkildə şişmişdi ki, kişilərlə qadınları çətinliklə fərqləndirmək olurdu. Onların gözlərinin yerində çuxurlar qalmışdı, dodaqları yanırdı.
Mənbə və şəkil (səh. 98) əsasında atom bombasının ağır nəticələrini müzakirə edin. Əlavə məlumatlara istinad edərək bu mövzuda debat təşkil edin: ABŞ-nin atom bombasından istifadə etməsi hərbi zərurət idimi? Qruplar şəklində “Hirosima və Naqasakidə atom zərbələri və nəticələri” adlı qəzet məqaləsi və reportaj hazırlayın.
Zaman oxunda verilmiş mühüm hadisələrin tarixini müəyyən edin.
Stalinqrad
döyüşü
Kursk
döyüşü
İkinci cəbhənin
açılması
Yalta (Krım)
konfransı
İkinci dünya müharibəsində itkilər
Diaqramları təhlil edin. Əhali itkisi müharibədən sonra dünyanın sosial-iqtisadi vəziyyətinə necə təsir göstərə bilərdi?