Bu mübarizə məqsədilə hərbi xərclər dəfələrlə artırıldı. Terror hadisələri ilə əlaqədar olaraq Əfqanıstanda hakimiyyətdə olan “Taliban” üzərinə hücum başlandı. Bu hərbi əməliyyatlar nəticəsində Əfqanıstan tarixinin ən ağır vəziyyətinə salındı.
Kütləvi qırğın və kimyəvi silah saxlaması şübhələri ilə İraq hakimiyyətinə qarşı hərbi əməliyyatlara bir çox Avropa ölkələri cəlb olundu. İraqda Səddam Hüseyn rejimi devrildi. Ancaq iddia olunan kimyəvi silahlar tapılmadı. İraq və bütün Yaxın Şərq C.Buşun apardığı uğursuz xarici siyasət nəticəsində xarabalığa çevrildi. Bu hadisələr İraq və Əfqanıstanda yeni terror təşkilatlarının yaranmasına şərait yaratdı.
Barak Obama
2008-ci il prezident seçkilərində ilk dəfə qaradərili bir namizəd - Barak Obama prezident seçildi. İlin ikinci yarısından etibarən ABŞ-ni yeni maliyyə böhranı bürüdü. Böhran tezliklə digər ölkələrə yayılaraq dünya maliyyə və iqtisadi böhranına çevrildi. Dünya bazarında neftin qiyməti sürətlə aşağı düşdü. Dünya ərzaq məhsullarının sürətli bahalaşması ilə qarşılaşdı.
Obama, ilk növbədə, iqtisadi böhranın nəticələrinin aradan qaldırılmasına diqqət yetirdi.
İslahatların maliyyələşdirilməsi üçün yüksək gəliri olan təbəqənin ödəyəcəyi vergilər artırıldı, büdcə kəsiri və işsizlik azaldıldı.
B.Obama hökuməti Əfqanıstana “Taliban” qüvvələri ilə mübarizə üçün yeni qoşun hissələri göndərilməsini nəzərdə tuturdu. Bunun əvəzində, İraqdakı ABŞ qoşunlarının sayının azaldılması və onların tədricən çıxarılması barədə qərar qəbul edildi.
2016-cı ildə keçirilən seçkilərdə respublikaçı Donald Tramp qalib gəldi. O, İran, Şimali Koreya və Rusiya ilə münasibətləri qaydaya
Donald Tramp
salmaq üçün bir sıra addımlar atdı. ABŞ-nin təşəbbüsü ilə Koreya Xalq Demokratik Respublikası və Cənubi Koreya arasında ikitərəfli danışıqlar aparılmasına başlanılsa da, bu proses uzun çəkmədi.
Co Bayden
Növbəti prezident seçkilərində demokratların namizədi Co Bayden prezident seçildi. D.Trampdan fərqli olaraq, xarici siyasətdə Rusiyaya qarşı sərt çıxışlar edən Bayden Rusiya- Ukrayna müharibəsində açıq şəkildə Ukraynaya hərbi və maliyyə yardımları etməyə başladı.
Donald Tramp və Vladimir Putin
Corc Buş və Donald Trampın xarici siyasətlərini müqayisəli təhlil edin.