1933-cü ildən nasist partiyasından başqa, bütün siyasi partiyalar ləğv edildi. Həmkarlar ittifaqlarının fəaliyyətləri məhdudlaşdırıldı. Federal dövlət tərkibinə daxil olan alman torpaqlarının muxtariyyəti ləğv olundu. Faşist xüsusi dəstələri və gizli polis - gestapo* yaradıldı.
Gestapo
gizli dövlət polisidir. 1933-1945-ci illərdə Almaniyada məxfi dövlət siyasi polisidir.
1934-cü ildə Hindenburqun ölümündən sonra Hitler prezident və reyxskansler vəzifələrini birləşdirərək özünü alman millətinin “fürer”i* adlandırmaqla bütün hakimiyyəti əlində cəmləşdirdi.
Fürer
almanca “führer” sözündən olub, “rəhbər”, “lider”, “öndər” deməkdir. 1933-1945-ci illərdə Almaniyada dövlət başçısı və nasional-sosialist fəhlə partiyası rəhbərinin rəsmi tituludur.
Nasistlər hakimiyyətə gəldikdən sonra yəhudilərin bütün müəssisələri boykot edilməyə başlandı. Onlar alman vətəndaşlığından çıxarıldı, dövlət aparatında vəzifə tutmaları qanunla
qadağan olundu. 1938-ci ilin noyabrında yəhudi qırğınları törədildi.
Almaniyada nasist diktaturasının yaradılması ilə Versal-Vaşinqton sistemi iflas etməyə başladı. Versal sülhünün şərtlərinin ləğv edilməsinə Millətlər Cəmiyyəti qəti etirazını bildirdiyinə görə Almaniya 1933-cü ildə bu cəmiyyətdən çıxdı.
1935-ci ildə Hitler hökuməti referendum keçirərək Saar vilayətini geri aldı. Alman ordusunun sayı artırıldı, bütün silah növlərinin istehsalı bərpa olundu. 1936-cı ildə hərbsizləşdirilmiş Reyn zonasına ordu yeridildi. Nasistlərin səyi nəticəsində Avropada müharibə ocağı yarandı.
SSRİ-nin YARANMASI
Birinci dünya müharibəsi Avropa dövlətləri arasında ən zəif yer tutan Rusiyaya xüsusilə ağır təsir edirdi. Müharibə dövründə ölkənin bütün iqtisadi sahələrində dərin böhran var idi. Hərbi xərclər nəticəsində təsərrüfatın dağılması ölkədə kəskin narazılığa səbəb oldu. Rusiyanın ingilis- fransız kapitalından asılılığı müharibə illərində daha da artdı. Birinci dünya müharibəsinin Rusiyada inqilabi şəraitin yetişməsinə çox
Vladimir Lenin Oktyabr çevrilişi zamanı