1
DÜNYA ÖLKƏLƏRİ XIX YÜZİLLİK-6 XX YÜZİLLİYİN ƏVVƏLLƏRİNDƏ
ABŞ VƏ BÖYÜK BRİTANİYA
Tomas Cefferson, vətəndaş müharibəsi, Homstedlər, ilk dəmir yolu, parlament islahatı
ABŞ XIX YÜZİLLİYİN BİRİNCİ YARISINDA
Amerika Birləşmiş Ştatlarının yaranmasından etibarən əsas diqqət dövlətin bütövlüyünün qorunub saxlanılmasına yönəldildi. Buna görə də Avropa dövlətləri ilə sülh və əmin-amanlığın davamlı olması əsas məqsədlərdən sayılırdı.
Fransada baş verən inqilabdan sonra Avropa dövlətlərinin koalisiyası onunla müharibəyə başlamışdı. Hələ İstiqlaliyyət müharibəsi dövründən ABŞ və Fransa arasında müttəfiqlik əlaqələri davam edirdi. Buna görə də fransız hökuməti İngiltərə və İspaniyaya qarşı müharibədə ABŞ-dən dəstək gözləyirdi.
AMERİKA BAYRAĞI
1812–1814-cü illər müharibəsi zamanı ABŞ-nin Baltimor yaşayış məntəqəsində, Fort Makhenri üzərində dalğalanan bu bayraq döyüşdə parçalanmışdı. Görkəmli şair Frensis Skott Ki “Ulduzları səpələnmiş bayraq”dan təsirlənərək misralar yazmışdı. Bu misralar sonradan ABŞ-nin himninə çevrildi.