ƏZİZ MƏKTƏBLİLƏR!
Sizə təqdim edilən bu dərslik ümumdünya tarixinin XIX yüzillikdən başlayaraq XXI yüzilliyin əvvəllərinədək olan dövrünü əhatə edir. Burada təqdim olunan materiallar sizdə xalqların və dövlətlərin tarixində baş vermiş mühüm hadisələr: iqtisadiyyatın inkişafı, siyasi sistemlərin təkmilləşdirilməsi, elmi kəşflər, islahatlar, inqilablar və milli azadlıq hərəkatları barədə bilik və bacarıqların formalaşmasına yardımçı olacaqdır. Siz XX yüzillikdə baş vermiş iki dünya müharibəsi nəticəsində meydana gəlmiş fəlakətlər, müstəmləkə sisteminin çöküşü, hərbi-siyasi blokların qarşıdurması, qütbləşmə və beynəlxalq terrorizm kimi bir sıra qlobal problemlər barədə də məlumat əldə edəcəksiniz.
Sosial-iqtisadi və mədəniyyətlərarası əlaqələrin genişləndiyi XXI yüzillikdə təhsil öz əhəmiyyətinə görə bütün sahələrdən öndə gedir. Təhsil sistemində əsas diqqət savadlı gənclərin, tarixini sevən şəxsiyyətlərin, ləyaqətli vətəndaşların və vətənpərvər insanların yetişdirilməsinə yönəldilir. Belə yüksək dəyərlərə malik olmaq üçün çox çalışmaq lazımdır.
Sizə bu şərəfli yolda uğurlar arzulayırıq!
Şərti işarələr
Tapşırıq
Tapşırıq
Tapşırıq
Dərslikdəki QR kodlara müraciət edərək mövzu ilə əlaqədar daha çox maraqlı məlumat əldə edə bilərsiniz .