Alyaska yarımadası XVIII yüzilliyin ikinci yarısından etibarən Rusiya ərazilərinə daxil idi. Rusiya İngiltərənin
müstəmləkəsi olan Kanada ilə birbaşa sərhəd qonşusu idi. Bu dövrdə Rusiya ilə İngiltərə Ön Asiya və Uzaq Şərq
uğrunda mübarizə aparırdı. Krım müharibəsindən sonra bu rəqabət daha da güclənmişdi. İngiltərənin Kanada
vasitəsilə Alyaskadan keçərək Rusiya üçün təhlükə törədəcəyi hakim dairələri narahat edirdi. Onlar belə bir ciddi
təhlükənin qarşısını almaq üçün Alyaskanı ABŞ-yə satmaq qərarı verdilər. Beləliklə, Rusiya birbaşa İngiltərə ilə
sərhəd olmaqdan qurtarmaq, iki dövlət arasına üçüncü bir dövləti yerləşdirməklə ingilis təhlükəsinin qarşısını
almaq məqsədi güdürdü.
Nəticədə ABŞ yeraltı təbii sərvətləri ilə zəngin olan strateji bir ərazini - Alyaska yarımadasını 7.2 milyon dollara
Rusiyadan satın aldı. Bu hadisə Rusiya tarixinin rüsvayçı hadisələrindən biri hesab olunur.
ların fəaliyyəti dövlət nəzarətinə alınmaqla kapitalın həddən artıq mərkəzləşməsinin qarşısı alındı.
Ruzveltin prezidentliyi dövründə ölkənin xarici siyasətində əhəmiyyətli dəyişikliklər baş verdi. XX yüzilliyin əvvəllərinədək ABŞ-nin xarici siyasətinin əsasını təcridçilik prinsipləri təşkil etdiyi halda, məhz Ruzveltin prezidentliyi dövründə ümumdünya siyasətində ABŞ-nin söz sahibi olması, Latın Amerikasından Avropa dövlətlərinin sıxışdırılıb çıxarılması, Çin və digər Asiya ölkələrində ABŞ-nin mövqeyinin möhkəmləndirilməsi və Avropada nüfuzunu yüksəltməklə ümumdünya ağalığını təmin etmək siyasəti yeridilməyə başlandı.
1912-ci ildə prezident seçilən Vudro Vilson gömrük, bank işi və maliyyə sahəsində əsaslı islahatlar keçirdi. Sənaye inhisarları üzərində dövlət nəzarəti gücləndirildi. Nəticədə azad rəqabət mühiti yaxşılaşdırıldı.
Vudro Vilson
BÖYÜK BRİTANİYA XIX YÜZİLLİYİN BİRİNCİ YARISINDA
XIX yüzilliyin əvvəllərində İngiltərənin iqtisadi inkişafı sürətlənmiş, sənayenin mövqeyi möhkəmlənmişdi.
Kapitalizmin inkişafı sosial təbəqələşmənin artmasına səbəb oldu. Ölkənin milli sərvətinin artmasına baxmayaraq, əhali yoxsullaşırdı.