“Gernika”. Rəssam Pablo Pikasso
dövrü başlandı. Artıq radio siyasətin əsas təbliğat vasitəsi idi. O həmçinin klassik musiqi, caz və teatrın təbliğində də rol oynadı.
MƏDƏNİYYƏT VƏ SİYASƏT
1920-1930-cu illərdə İtaliyada faşizm, Almaniyada nasizm, SSRİ-də isə bolşevizm öz məqsədlərinə xidmət etdirmək üçün mədəniyyətin bütün sahələrini sərt nəzarət altına almışdı. Bu dövrdə dünyada mədəniyyət xadimləri siyasi müzakirələrdə daha fəal iştirak etməyə başladılar. Bir çox alman ziyalıları nasizmi tənqid etdilər. Onların əksəriyyəti 1933-cü ildə Hitler hakimiyyətə gəldikdən sonra ölkəni tərk etməyə məcbur qaldı.
Mədəniyyətin inkişafında dövlətlər hansı rolu oynaya bilər?
XX yüzillik rəssamlığında dərin iz buraxmış sənətkarlardan biri Pablo Pikasso olmuşdur. Onun məşhur əsəri olan “Gernika”da İspaniyada vətəndaş müharibəsi dövründə alman təyyarələri tərəfindən dağıdılmış Gernika şəhəri təsvir edilir.
Mədəniyyət və siyasətin qarşılıqlı əlaqələri haqqında müzakirə aparın.
XX yüzilliyin dahi bəstəkarlarından biri olan Dmitri Şostakoviç faşist qoşunları tərəfindən mühasirəyə alınan Leninqradda könüllü olaraq
yanğınsöndürmə və səngər qazılmasında iştirak edir. O, mühasirə şəraitində məşhur “Yeddinci simfoniya”sını bəstələmişdir. Faşistlərin bütün maneələrinə baxmayaraq, simfoniya düşmənə psixoloji təsir göstərmək üçün səsgücləndirici ilə cəbhə xəttində səsləndirilir. Bu hadisə psixoloji və siyasi təsirləri baxımdan İkinci dünya müharibəsi dövründə ən önəmli mədəniyyət hadisələrindən biri kimi qəbul edilir. Orkestrin rəhbəri bunu: “O anda ruhsuz faşist işğalçılarına qalib gəldik”, - deyə ifadə etmişdi.
Dmitri Şostakoviçin mühasirədə olan Leninqradda könüllü yanğınsöndürən kimi fəaliyyəti
1920-1930-cu illərdə mədəniyyət sahəsində əldə edilmiş nailiyyətlərə aid zaman oxu tərtib edin.