ƏZİZ SANCAR
Mənim üçün Qarabağ müharibəsi və zəfəri Türkiyənin qurtuluş müharibəsindən sonra türk dünyasının ən böyük zəfəridir.
XX yüzilliyin ikinci yarısında elm və texnika sahələrində inkişafın xüsusiyyətlərini təhlil edin.
İkinci dünya müharibəsi ədəbiyyata da güclü təsir göstərdi. Bir çox yazıçı və şairlər müharibəni döyüş meydanlarında, əsir düşərgələrində yaşamalı oldular. Bu onların yaradıcılığına da təsirsiz qalmadı. XX yüzilliyin məşhur yazıçısı Ernest Heminquey döyüşlərdə yaralanmışdı. Onun yazdığı “Qoca və dəniz” əsəri 1954- cü ildə Nobel mükafatına layiq görüldü. Fransız yazıçısı Albert Kamü isə absurdizm* cərəyanının görkəmli nümayəndələrindən biri kimi tanındı. O, İkinci dünya müharibəsində faşistlərə qarşı müqavimət hərəkatında iştirak etmişdi. Dövrün ən tanınmış qələm sahiblərindən biri də kolumbiyalı yazıçı Qabriel Qarsia Markes idi. Onun əsərlərində adi həyatın və reallıqların əksinə sehrli obrazlar və hadisələrdən istifadə edilirdi. Markes 1982-ci ildə Nobel mükafatına layiq görüldü.
Absurdizm
məntiqə uyğun olmayan, cəfəngiyyata əsaslanan fəlsəfi-mədəni cərəyandır.
Ernest Heminquey
Qabriel Qarsia Markes və Fidel Kastro
XX yüzilliyin ikinci yarısında türk ədəbiyyatının görkəmli nümayəndələrindən yazıçı Yaşar Kamalın və satiraçı Əziz Nesinin adlarını çəkmək olar.
Əziz Nesin
XX yüzillik türk dünyasının daha bir məşhur yazıçısı isə qırğız yazıçısı Çingiz Aytmatov idi. O öz əsərləri ilə türk mədəniyyətinin zənginliyini bütün dünyaya tanıtmışdır. Onun ən məşhur əsərlərindən biri olan “Gün var əsrə bərabər” romanında öz milli kimliyini qorumağa çalışan insanlar təsvir edilir. Əsər bir insanın manqurtlaşdırılmasından bəhs edir və onun fonunda, əslində, öz kimliyini və ənənələrini qorumağa çalışan xalqın taleyi anladılır. Əsər Sovet İttifaqı dövründə sosial və mədəni problemlərin tənqidi üzərində qurulmuşdur. İctimai həyata məşhur Manqurt obrazını məhz bu roman gətirmişdir.