dünyanın ilk qitələrarası ballistik raketini yaratdı və kosmosa ilk dəfə olaraq süni peyki göndərdi. Lakin 1959-cu ildə SSRİ-nin rəhbəri Nikita Xuruşşovun ABŞ-yə səfəri və ABŞ-də Con Kennedinin hakimiyyətə gəlməsi münasibətlərdə mülayimləşmə yaratdı.
YENİ BÖHRANLAR: BERLİN VƏ KARİB
Növbəti böhran Berlinin statusu ətrafında oldu. Sovet rəhbərliyi Berlinin ADR-ə və ya BMT-nin nəzarətinə verilməsini təklif edirdi. Bu dövrdə almanlar ADR-dən Qərbi Almaniyaya qaçırdılar. Bunun qarşısını almaq üçün ADR və sovet rəhbərliyi 1961-ci ildə Berlini şərq və qərb hissələrinə bölən divar ucaltdırdılar.
“Soyuq müharibə” dövrünün əsas böhranlarından biri 1962-ci ildə Kuba məsələsi oldu. Kubada hələ 1959-cu ildə ABŞ-nin müdafiə
Alman əsgərinin kiçik bir uşağa Berlin
divarını gizlicə keçməsinə kömək etməsi. 1961
etdiyi diktaturanı devirən Fidel Kastro SSRİ ilə yaxınlaşdı. SSRİ Kubanı xarici müdaxilədən qorumaq bəhanəsi ilə burada nüvə raketləri yerləşdirdi. Raketlər birbaşa ABŞ-ni hədəfə almışdı. Dünya nüvə müharibəsinin astanasında idi. Lakin tərəflər güzəştə getdi. SSRİ raketləri Kubadan çıxardı. Bunun əvəzində isə ABŞ Kubanın blokadasının ləğvinə və müdaxilə etməyəcəyinə təminat verdi.
Nikita Xruşşov və Con Kennedi.
Rəssam Lesli Gilbert İlinqvort. 1962-ci il
Sizcə, karikatur nəyi ifadə edir?
“MÜLAYİMLƏŞMƏ”
Kuba böhranı nüvə müharibəsi təhlükəsini aradan qaldırmağı zəruri etdi. 1960-cı illərdə tərəflər arasında imzalanan müqavilələrlə quruda, su altında, atmosferdə nüvə sınaqları, kosmosda nüvə silahı yerləşdirilməsi və nüvə silahlarının yayılması qadağan olundu. Hər iki tərəfin mülayimləşməsinin siyasi və iqtisadi səbəbləri var idi. Dünya miqyasında hərbi bazalara malik olmaq üçün ABŞ-yə böyük vəsait lazım gəlirdi. Vyetnam müharibəsində itkilər ölkə daxilində narazılıqlara səbəb olmuşdu. SSRİ-də də sürətli silahlanmaya çəkilən xərclər ölkənin iqtisadi vəziyyətini ağırlaşdırırdı. Artıq SSRİ xarici yardıma ehtiyac duyurdu. 1963-cü ildən SSRİ Qərbdən taxıl almağa başladı. Sosialist bloku daxilində də SSRİ-yə qarşı narazılıqlar yaranmaqda idi.