Con Kennedi
qaradərililərin təqib edilməsinin qarşısını almaqla yanaşı, həm də SSRİ-nin bu sahədə əks-təbliğatına mane olmağa çalışırdı.
C.Kennedi xarici siyasətində SSRİ ilə münasibətlərə xüsusi diqqət edirdi. Konqresdə də bu səbəbdən ona dəstək verilirdi. Çünki SSRİ-ABŞ qarşıdurması, atom silahlarının bütün bəşəriyyət üçün təhlükə törətməsi ən böyük problemə çevrilmişdi. Kennedinin “Yeni hüdudlar” doktrinasında SSRİ ilə yeni münasibətlər qurmaq, dünyada qüvvələr nisbətini öz xeyrinə dəyişməkdən ötrü səmərəli fəaliyyət nəzərdə tutulurdu. İnkişaf etməkdə olan ölkələrdə kommunizm təhlükəsinin yayılmasının qarşısını almaq əsas məqsədlərdən idi.
ABŞ-nin SSRİ ilə münasibətlərini müqayisəli təhlil edin.
Kennedi hökumətinin xarici siyasətində Latın Amerikası və Qərbi Avropa ölkələri də xüsusi yer tuturdu. Latın Amerikası ölkələrinin iqtisadiyyatının dirçəldilməsi üçün maliyyə yardımı etməklə onların ABŞ-dən asılılığını möhkəmləndirmək vacib məsələ sayılırdı. Qərbi Avropa ölkələri ilə də əməkdaşlıq genişləndirilməli və ABŞ-nin Avropada nüfuzu saxlanmalı idi.
Kennedi hökumətinin xarici siyasətində ziddiyyətli meyillər də müşahidə olunurdu. SSRİ ilə Kuba və Avropada Karib və Berlin böhranlarının yaranmasında ABŞ-nin də rolu az deyildi. Kubada baş verən inqilaba müdaxilə etməsi birbaşa SSRİ ilə münasibətləri daha da gərginləşdirdi. Nüvə müharibəsi təhlükəsi ilk dəfə real görünürdü. Nəhayət, SSRİ dövlət başçısı N.Xruşşov və Kennedinin razılaşması ilə dünyanı bürüyən böyük fəlakətin qarşısını almaq mümkün oldu.
Karib böhranından sonra iki dövlət arasında nüvə tərk-silahı aktuallaşdı. 1963-cü ildə Moskvada SSRİ, ABŞ və İngiltərə arasında atmosferdə və su altında nüvə silahı sınaqlarının
qadağan olunması haqqında razılaşma əldə olundu. Lakin ABŞ hərbi sənaye kompleksinin nümayəndələri bundan narazı idi.
SSRİ dövlət başçısı N.Xruşşov və C.Kennedi
1963-cü ildə Dallas şəhərində gənc prezident sui-qəsdə məruz qaldı. Bununla da tərk-silah sahəsində aparılan danışıqlar yarımçıq qaldı.
Yeni prezident seçilən Lindon Consonun sosializmin alternativi olan bir cəmiyyət yaratmaq arzusu baş tutmadı. Yoxsulluqla mübarizə adı altında ayrılan vəsaitlər problemi aradan qaldırmağa imkan vermədi.
Mühacirət haqqında qanunun təxirə salınması ilə ölkəyə yeni mühacir axınları sürətləndi. Müxtəlif şəhərlərdə irqi qarşıdurma başlandı. 1968-ci ildə afroamerikalıların nümayəndəsi Martin Lüter Kinqin başçılığı altında yürüşlər başlandı. Lakin onun öldürülməsi ilə mövcud vəziyyət daha da pisləşdi. L.Conson vəziyyəti düzəltmək üçün qaradərililərin ağlarla hüquq bərabərliyini təmin etməyə məcbur oldu.
XX yüzilliyin 60-cı illərində irqi ayrı-seçkilik meyillərinin güclənməsinin səbəbləri nə idi?
Martin Lüter Kinq
“Arzum budur ki, sabiq qulların oğulları ilə sabiq quldarların oğulları bir gün Corciyanın qızıl təpələrində qardaşlıq süfrəsi arxasında birgə oturmaq imkanı əldə edə bilsinlər”.