DÜNYA ÖLKƏLƏRİ İKİNCİ DÜNYA MÜHARİBƏSİNDƏN SONRA
Ulu öndər Heydər Əliyev və Çingiz Aytmatov
XX yüzilliyin ikinci yarısında ədəbiyyat sahəsindəki inkişafı əks etdirən cədvəl hazırlayın.
İNCƏSƏNƏT
XX yüzilliyin ikinci yarısında gənclər mədəniyyət sahəsində daha geniş təmsil olunmağa başladılar. Dövrün ən çox yayılan musiqi janrlarından biri də rok idi. Rok 1950-ci illərdə klassik Qərb musiqisi ilə xalq musiqisinin sintezi nəticəsində yaranmışdır. Bu musiqinin əsasında etiraz fəlsəfəsi dayanır. O, irqçiliyə qarşı afroamerikalı gənclərin etirazlarıdır. Elvis Presli 1950-ci illərdə bu janrın məşhur nümayəndəsi idi. “Bitlz” qrupu isə dövrün gəncləri üçün kulta çevrilmişdi. Bu qrupu “XX yüzilliyin Motsartı” adlandırırdılar. ABŞ-də afro-amerikalılar əvvəllər caz, sonralar isə rok-n-rol musiqisində böyük rol oynadılar.
Bitlz
Rəssamlıqda da müəyyən dəyişikliklər baş verdi. Məsələn, ifrat realizm geniş yayıldı. Onun nümayəndələrinin əsas diqqəti əsərlərin məzmununa deyil, rəng və formanı dəqiqliklə təsvir etməyə yönəlirdi.
Müharibədən sonra Avropa şəhərlərinin bərpası memarlığın da inkişafına səbəb oldu. Şəhərlərdə əhalinin artması çoxmərtəbəli evlərin inşa edilməsinə təsir göstərdi. Televiziyanın geniş yayılması ilə radionun önəmi azaldı. Televiziyanın inkişafı mədəniyyət sahələri ilə yanaşı, idmanın da kütləviləşməsinə səbəb oldu. Futbol üzrə dünya çempionatları və Yay olimpiya oyunları bütün dünyada böyük hadisələr kimi dəyərləndirilir. Müasir dövrdə idman bəzən dövlətlər arasında əlaqələrin inkişafına da töhfələr verir. Nəticədə idman kütləvi mədəniyyətin sürətli inkişafına səbəb olmuşdur.
1966-cı il dünya çempionatı. Azərbaycan futbol məktəbinin yetirməsi Anatoli Banişevski (ikinci futbolçu) SSRİ yığmasında
İnformasiya cəmiyyətinin mədəniyyətin inkişafına təsirinin müsbət və mənfi cəhətləri ilə bağlı debat təşkil edin.
Zaman oxunda verilmiş mühüm hadisələri müəyyən edin.