xəttini əsas tutdu. Lakin bu siyasət özünü doğrultmadı.
Ölkədə baş verən siyasi gərginlik 1960-cı illərin sonlarında Olsterdə (Şimali İrlandiya) millisiyasi zəmində toqquşmalara gətirib çıxardı. İngiltərənin buraya qoşun yeritməsi vəziyyəti daha da ağırlaşdırdı.
Şimali İrlandiya konflikti.
Derri şəhərində kütləvi iğtişaşlar
1979-cu ildə keçirilən parlament seçkilərində mühafizəkarlar bu dəfə Marqaret Tetçerin başçılığı ilə yenidən hakimiyyətə gəldi. Baş nazir azad sahibkarlığı iqtisadi tərəqqinin təməli hesab edir, iqtisadi inkişaf üçün rəqabət mühitinin yaradılmasını əsas vasitə sayırdı. Buna görə də inflyasiyaya qarşı mübarizədə vətəndaşların dövlətlə birlikdə sosial rifah üçün çalışmasını istəyirdi.
Marqaret Tetçer
O, əməkqabiliyyətli vətəndaşların dövlət hesabına yardım almalarının əleyhinə çıxırdı. Tetçer hökuməti sərt maliyyə siyasətinə başlamaqla
vergiləri artırdı, sosial sahəyə ayrılan xərclər azaldıldı. Sənaye, nəqliyyat və digər dövlət müəssisələrinin bir hissəsi özəl mülkiyyətə verildi.
Tetçer hökuməti xarici siyasətdə dəyişiklik etdi. İngiltərənin hərbi xərcləri xeyli artırıldı. İngiltərə ABŞ-nin sosializmə qarşı apardığı mübarizəyə qoşuldu. ABŞ-nin Qərbi Avropa ölkələrində orta mənzilli nüvə başlıqlı raketlərin yerləşdirilməsi planına fəal dəstək verdi.
Folklend adalarına sahiblik uğrunda mübarizə 1982-ci ildə İngiltərə ilə Argentina arasında münasibətləri gərginləşdirdi. Argentinanın adalara hərbi müdaxiləsi yeni bir hərbi böhrana səbəb oldu. Bu məsələdə barışmaz mövqe sərgiləyən Tetçer hakimiyyəti Argentinanı hərbi yolla niyyətindən əl çəkməyə məcbur etdi. ABŞ-nin birbaşa dəstəyi ilə Folklend böhranı Böyük Britaniyanın qələbəsi ilə başa çatdı.
XX yüzilliyin 90-cı illərində Böyük Britaniya tərkibində Şotlandiya və Uelsin muxtariyyətləri genişləndirildi. Leyboristlər hökuməti ilə İrlandiyanın siyasi partiyaları arasında 1968-ci ildən bəri həllini tapmayan Olster məsələsi ilə bağlı sazişlər imzalandı. Razılaşmalara görə Olsterə geniş muxtariyyət hüququ verildi.
1973-cü ildə Avropa İqtisadi Birliyinə qoşulan Böyük Britaniya XXI yüzilliyin əvvəllərindən etibarən birlikdən ayrılmaq üçün müzakirələrə başlamışdı. Avropa Birliyi daxilində olan iqtisadi cəhətdən zəif ölkələr İngiltərə iqtisadiyyatına yük hesab olunurdu. Bunları əsas gətirən ingilis hökuməti 2020-ci ildə “Brexit” (Breksit) planı ilə Avropa Birliyindən ayrıldı.
“Brexit” (Breksit) planı
Böyük Britaniyanın Avropa Birliyindən çıxmasının səbəblərini araşdırın.