Səddam Hüseyn
2003-cü ildə ABŞ Səddam Hüseyni devirmək üçün İkinci Körfəz müharibəsinə başladı. ABŞ və İngiltərə İraqın kütləvi qırğın silahlarına malik olmasını bəhanə edərək “İraqın azadlığı” adlı hərbi əməliyyat həyata keçirdi. İraq işğal edildi və S.Hüseynin hakimiyyətinə son qoyulsa da, heç bir kütləvi qırğın silahı tapılmadı. Bundan sonra ABŞ İraqda insan hüquqlarının pozulması və ölkənin demokratikləşdirilməsi iddiaları ilə işğala haqq qazandırmaq istədi. İşğal nəticəsində bir milyondan çox iraqlı həlak olmuşdu.

BİRİNCİ KÖRFƏZ MÜHARİBƏSİ | İKİNCİ KÖRFƏZ MÜHARİBƏSİ
--- | ---

Fərqli cəhətlər | Oxşar cəhətlər | Fərqli cəhətlər

Birinci və ikinci Körfəz müharibələrini müqayisə edin.
İRAQ TÜRKMƏNLƏRİ
İraq hökuməti ölkənin ən böyük xalqlarından biri və Azərbaycan türklərinin soydaşı olan türkmənlərə qarşı müxtəlif dövrlərdə repressiya siyasəti həyata keçirirdi. İraqda respublika qurulduqdan sonra da bu siyasət davam etdirildi. 1959-cu ildə qədim türk torpağı olan Kərkükdə türkmənlərə qarşı qətliam törədilmişdi. S.Hüseynin hakimiyyəti dövründə türkmənlərə qarşı assimilyasiya* və təzyiq siyasəti gücləndirildi. Onlara məxsus yaşayış yerlərinin türkcə adları ərəbləşdirilir, tarixi torpaqlarından - Kərkükdən, Mosuldan və s. deportasiya edilirdilər. 2003-cü ildə İraqın ABŞ və İngiltərə tərəfindən işğalından sonra bölgəyə kürdlər yerləşdirildi və buranın etnik vəziyyəti süni şəkildə dəyişdirildi. 2014-cü ildə bölgənin İŞİD (İraq Şam İslam Dövləti) terror təşkilatının işğalları nəticəsində türkmənlər öz torpaqlarını tərk etməyə məcbur qaldılar.
Müasir dövrdə İraq türkmənlərinin vəziyyəti ilə bağlı araşdırma aparın.
Assimilyasiya
bir xalqın başqa bir xalqın dilini, adətlərini və s. qəbul etməsi nəticəsində onun içərisində əriyib getməsidir.
İŞİD terroru nəticəsində qaçqın düşmüş türkmənlər
Hindistan, Pakistan və ərəb ölkələrinin tarixinə aid mühüm hadisələri müəyyən edin.