DÜNYA ÖLKƏLƏRİ İKİNCİ DÜNYA MÜHARİBƏSİNDƏN SONRA
Soyuq müharibə dövründə Pakistan ABŞ-nin NATO üzvü olmayan mühüm müttəfiqlərindən biri idi. SSRİ (sonralar Rusiya), ABŞ və Çin kimi böyük dövlətlərin Cənubi Asiya bölgəsində maraqları Pakistan-Hindistan münasibətlərinə təsir göstərmişdir. Bu amil Pakistanın xarici və daxili siyasi vəziyyətində həlledici olmuşdur. Ona görə də ölkədə ordunun daxili siyasətə müdaxiləsinə və tez-tez hərbi rejimlərin yaranmasına təsir göstərmişdir. 1950-1970-ci illər Pakistanda siyasi sabitsizlik və hərbi çevrilişlərlə səciyyəvi idi.
Türkiyə və Pakistanın 1950-1970-ci illər tarixini müqayisə edin.
Benazir Bhutto
1988-ci ildə Benazir Bhutto Baş nazir seçildi. O, İslam dünyasında bu vəzifəyə seçilən ilk qadın oldu. Pakistanın siyasi tarixində mühüm rol oynamış Bhutto 2007-ci ildə sui-qəsd nəticəsində öldürüldü.
Pakistan nüvə silahına malik yeganə müsəlman ölkəsidir. O, dünyanın ən güclü ordularından birinə malikdir. Tranzit yolları və Mərkəzi Asiya ilə Hind okeanı arasında körpü rolunu oynaması ölkənin strateji mövqeyini artırır. Pakistan Azərbaycanın strateji müttəfiqidir. Hər iki ölkəni tarixi, mədəni və dini amillər birləşdirir. Pakistan Xocalı soyqırımını tanıyan ilk dövlətdir. Azərbaycan torpaqlarını işğal etdiyi üçün Ermənistanı tanımamış və onunla diplomatik əlaqələr qurmamışdır. İkinci Qarabağ müharibəsində də Pakistan Azərbaycana siyasi və mənəvi dəstək göstərmişdir. Azərbaycan isə Kəşmir məsələsində ədalətə, beynəlxalq hüquq və qardaşlıq əlaqələrinə əsaslanaraq Pakistanı dəstəkləyir.
Əlavə mənbələr əsasında Pakistan dövlətinin Azərbaycan Respublikası ilə əlaqələrinə dair referat hazırlayın.
Pakistanın nüvə silahı
ƏRƏB ÖLKƏLƏRİ. ƏRƏB-İSRAİL MÜNAQİŞƏSİ
İkinci dünya müharibəsindən sonra Yaxın Şərqdə siyasi vəziyyət tamamilə dəyişdi. Bölgədə ərəb xalqlarının azadlıq mübarizəsi nəticəsində bir-birinin ardınca müstəqil dövlətlər yarandı. 1947-ci ildə BMT Təhlükəsizlik Şurasının qərarı ilə Fələstin ərazisi iki hissəyə bölünərək burada Fələstin və İsrail dövlətlərinin yaradılması haqqında qərar qəbul etdi.
BMT-nin Fələstini
bölməsi planı
İsrail dövləti
Fələstin
Qüds şəhəri isə beynəlxalq statusa malik olmalı idi. Lakin ərəb ölkələri bu qərara qarşı çıxdı. 1948-ci ildə İsrail dövlətinin yaradılması elan edildi. Buna cavab olaraq altı ərəb dövləti (Misir, İraq, İordaniya, Livan, Səudiyyə Ərəbistanı və Suriya) İsrailə müharibə elan etdi. Lakin qüvvələr nisbəti, pis idarəetmə və İsrailə edilən xarici silah yardımı nəticəsində ərəb hərbi qüvvələri məğlub oldu. Beləliklə, indiyə qədər də