DÜNYA ÖLKƏLƏRİ İKİNCİ DÜNYA MÜHARİBƏSİNDƏN SONRA
“Səhra fırtınası” əməliyyatı
Bill Klinton
Corc Buşun əsas nailiyyəti isə İran körfəzində baş verən münaqişəyə vaxtında hərbi müdaxiləsi idi.
1992-ci ildə seçkilərdə demokratların lideri Bill Klinton qalib gəldi. Onun dövründə dövlət idarəçilik xərcləri azaldıldı, vergi, sosial təminat və təhsil sahəsində islahatlar aparıldı. Büdcə kəsiri aradan qaldırıldı, inflyasiya və işsizlik xeyli azaldıldı. F.Ruzveltin siyasi xəttini davam etdirən Klintonun prezidentliyi dövrü ABŞ-nin iqtisadi tarixində uğurlu mərhələlərdən biri sayılır.
ABŞ XXI YÜZİLLİYİN ƏVVƏLLƏRİNDƏ
2000-ci ildə keçirilən prezident seçkiləri ABŞ tarixində qalmaqallı olması ilə yadda qaldı. Respublikaçıların müraciəti əsasında ABŞ Ali məhkəməsi rəqib partiyanın səslərini etibarsız saydı. Corc Buş ABŞ-nin yeni prezidenti elan olundu. Bu hadisələr demokratiyanın beşiyi sayılan ABŞ-də seçkilərə müdaxilənin ola biləcəyi təsəvvürlərini yaratdı.
Corc Buş hakimiyyətə gəldikdən sonra vergi islahatı keçirmək haqqında konqresə qanun layihəsi təqdim etdi. Həmin islahata görə vergilərin aşağı və yuxarı hədləri müəyyən edildi.
Corc Buş
On il ərzində vergilər xeyli ixtisar edilməli idi. Ancaq 2001-ci ildə baş verən terror hadisələri iqtisadi tənəzzülə səbəb oldu. Daxili təhlükəsizliyi möhkəmləndirməyə yönəlmiş əlavə xərclər büdcə kəsirinin artmasına gətirib çıxardı.
Dünya ticarət mərkəzinə edilən hücumlar C.Buşun xarici siyasətini terrorla mübarizəyə yönəltdi.
2001-ci il 11 sentyabrda baş verən terror hadisələrinin dünya siyasətinə hansı təsirləri oldu?
11 sentyabr terror hadisəsi
Corc Buş ABŞ ordusunun təlimlərində