DÜNYA ÖLKƏLƏRİ 1918-1945-Cİ İLLƏRDƏ
xalqının azadlıq mübarizəsi 1932-ci ildə amansızlıqla yatırıldı. Faşist İtaliyası burada dinc əhaliyə qarşı kimyəvi silahlardan istifadə etmiş, qadınları və uşaqları qətlə yetirmişdir.
Ömər Muxtarın əsir alınması
Maraqlıdır
Müasir dövrlə əlaqə:
2008-ci ildə iki dövlət arasında bağlanmış müqavilədə İtaliyanın Liviyada həyata keçirdiyi müharibədə cinayətləri təsdiq edilmişdir. Ona görə də İtaliya Liviyadan üzr istəmişdir.
“Bu tarixi sənəddə İtaliya müstəmləkə dövründə Liviya xalqına qarşı qətliam, məhvetmə hərəkətinə və tətbiq etdiyi təzyiqlərə görə üzr istəyir. Bu, İtaliyanın Liviyaya verdiyi zərərin başa düşülməsi, əxlaqi ifadəsidir”.
Silvio Berluskoni, İtaliyanın Baş naziri
Dünya iqtisadi böhranının təsiri ilə bütün ölkələrin gömrük maneələrini artırması Yaponiyanın yeni xammal mənbəyi və satış bazarları ələ keçirmə siyasəti yürütməsinə səbəb oldu. O, 1930-cu illərin əvvəllərində Çinin şimalındakı Mancuriyanı işğal etdi və burada özündən asılı oyuncaq dövlət yaratdı. Millətlər Cəmiyyəti bu işğala etiraz etdiyi üçün Yaponiya 1933-cü ildə bu təşkilatı tərk etdi.
Yaponiyanın bu siyasətinin və “oyuncaq dövlət” qurmasının müasir dövrdə Ermənistanın işğalçı siyasəti ilə oxşar cəhətini təhlil edin.
1933-cü ildə nasistlər hakimiyyətə gəldikdən sonra Almaniya da Millətlər Cəmiyyətini tərk etdi. Böyük böhran nəticəsində ayrı-ayrı ölkələrin qapalı iqtisadi siyasət yeritməyə məcbur olması, Millətlər Cəmiyyətinin nüfuzunun azalması silahsızlaşma sahəsində danışıqların tədricən dayanmasına səbəb oldu.
1930-cu illərdə Millətlər Cəmiyyətinin nüfuzunun azalmasına hansı amillər təsir göstərdi?
Dünya iqtisadi böhranının yayılması 1930-cu illərdə Avropada diktatura rejimlərinin artmasına səbəb oldu. Dünyada avtoritar rejimlərin sayı çoxalırdı. Liberal demokratiyanın* zəifləməsinin əlaməti olan bu amil dövlətlərarası münasibətlərdə gərginliyi daha da artırdı.
Liberal demokratiya
hakimiyyətin öz təmsilçilərini ümumi, azad seçki yolu ilə seçən xalqın əlində olduğu və hakimiyyət bölgüsünün tətbiq edildiyi siyasi rejimdir.
1920-ci illərin sonu - 1930-cu illərin əvvəllərində dövlətlərarası münasibətlərdə gərginliyin yaranmasının səbəbini izah edin.
TƏHLÜKƏNİN BÖYÜMƏSİ
1934-cü ildə Hitler Avstriyanın Baş nazirinə sui-qəsd təşkil etdirərək dövlət çevrilişinə nail olmaq istədi. Bu, Avstriyanın Almaniyaya anşlüsu (birləşdirilməsi) yolunda ilk addım idi. Lakin Mussolini Avstriya sərhədinə qoşun yeridərək Almaniyanın bu cəhdinin qarşısını aldı. 1935-ci ildə Almaniya Versal müqaviləsinin şərtlərini pozaraq ümumi hərbi mükəlləfiyyəti bərpa etdi. Almaniyanın Versal müqaviləsinin hərbi qərarlarından imtina etməsi məsələsini müzakirə etmək üçün 1935-ci ildə Fransa, İngiltərə və İtaliyanın iştirakı ilə Strezada (İtaliya)