TBMM, Ankara, 1940cı il
Avropa nümunəsində mülki və cinayət məcəllələri qəbul edildi. Ölkə Avropa təqviminə, latın əlifbasına keçdi. 1934-cü ildə soyad haqqında qərar verildikdən sonra Mustafa Kamal Atatürk soyadını götürdü. Atatürkün əsas iqtisadi siyasəti etatizm idi. Etatizm dövlət kapitalizminin bir forması idi. Bu siyasət xarici kapitalın fəaliyyətini məhdudlaşdırmağa, milli burjuaziyanın mövqeyini möhkəmləndirməyə yönəlmişdi.
30-cu illərin ortalarına doğru “Kamal dəyişiklikləri” bəhrəsini verməyə başladı. Ölkənin siyasi və iqtisadi mövqeyi gücləndi. Türkiyənin qonşu dövlətlər arasında nüfuzu yüksəldi. 1932-ci ildə Türkiyə Millətlər Cəmiyyətinə daxil oldu. O dövrdə Türk diplomatiyasının xarici siyasətdə ən uğurlu addımı Qara dəniz boğazları məsələsinə dair beynəlxalq Montre konfransının
İsmət İnönü
keçirilməsi oldu. Qəbul edilmiş yeni konvensi-
yaya görə Türkiyə boğazlar məsələsində böyük üstünlüklər qazandı.
1938-ci ildə M.K.Atatürk vəfat etdi. Türkiyənin yeni prezi-
denti İsmət İnönü oldu.
Xilafətin, Şəriət və Vəqflər Nazirliyinin ləğvi, eləcə də Avropa nümunəsində mülki və cinayət məcəllələrinin qəbulu arasında hansı bağlılıq vardır?
Etatizim siyasətini dövlətçilik baxımından dəyərləndirin.
Ankara, 1940-cı il