Veymar şəhərində Konstitusiyanın qəbul olunması
qələbə əldə etməklə xalqı inqilabi meyillərdən çəkindirmək idi. Ancaq Kil hərbi dənizçiləri bu əmrə tabe olmayıb 1918-ci ilin noyabrında üsyan etdilər. Onların üsyanları bütün ölkəni əhatə edən tətil və nümayişlərə səbəb oldu. Beləliklə, Almaniyada inqilab baş verdi. Burjua-demokratik xarakter daşıyan inqilabın qarşısında əsas məsələ monarxiyanı devirmək və demokratik respublika qurmaq idi. Noyabrın 9-da inqilab qələbə ilə başa çatdı və Almaniyada monarxiya devrildi. Almaniya tarixində ilk dəfə respublika elan olundu. Ölkədə baş verən hadisələrlə əlaqədar olaraq, yeni siyasi partiyaların yaranması prosesi sürətləndi.
Almaniyada Kil dənizçilərinin üsyanının səbəbləri nələr idi?
Antanta ölkələri ilə Versal sülh müqaviləsinin imzalanmasından sonra 1919-cu ildə Veymarda Almaniya konstitusiyası qəbul edildi. 1933-cü ilə qədər Almaniya respublikası Veymar respublikası kimi tanındı. Konstitusiyaya görə Almaniya prezident-parlamentli federal quruluşlu respublika elan edildi. Qanunverici orqan reyxstaq* , dövlət başçısı prezident, hökumət başçısı isə reyxskansler* adlandırıldı. 1871-ci il konstitusiyasından fərqli olaraq, Veymar konstitusiyasında demokratik azadlıqlar öz əksini tapmışdı.
Maraqlıdır
Konstitusiya Müəssisələr Məclisinin keçirdiyi Veymar şəhərində qəbul olunduğu üçün Veymar konstitusiyası, 1919-1933-cü illərdə Almaniyada mövcud olan siyasi rejim isə “Veymar respublikası” adlandı.
Reyxstaq
1919-1933-cü illərdə Almaniyada Veymar respublikasının parlamentidir.
Reyxskansler
1919-1933-cü illərdə Almaniyada Veymar respublikasının hökumət başçısıdır.
Müharibədən məğlub ayrılan Almaniyanın iqtisadiyyatı ağır vəziyyətdə idi. Sənaye istehsalı kəskin şəkildə azalmışdı. Müharibə dövründəki xərclər ölkənin maliyyə vəziyyətini məhv etmişdi. Versal müqaviləsi ilə Almaniya Elzas və Lotaringiya kimi əlverişli sənaye mərkəzlərindən məhrum olmuşdu. Həmçinin ölkənin